આ સમગ્ર વિવાદમાં કરણ જોહરનું નામ સૌથી વધારે ચગ્યું છે અને સોશિયલ મીડિયા પર પણ તેને જ નિશાના પર લેવામાં આવ્યો છે. આખરે હવે કરણ જોહરે પણ આ અંગે માફી માંગતા પોતાનો પક્ષ મુક્યો છે. તેણે એનડીટીવીને જણાવ્યું કે, 'આ માત્ર એક મજાક હતી, જેનું ખોટું અર્થઘટન કરવામાં આવ્યું. આ જોકનો આઇડિયા મારો જ હતો અને મને લાગે છે કે, અમે કંગનાની કંઇ વાધારે મજાક ઉડાવી હતી, જે ખોટું થયું. આ મારી ભૂલ હતી, હું તેની સંપૂર્ણ જવાબદારી સ્વીકારું છું અને માફી માંગુ છું.'